बीबीसी की रिपोर्ट के मुताबिक इमरान खान अगस्‍ता वेस्‍टलैंड का हेलीकॉप्‍टर AW139 प्रयोग करते हैं। इस हेलीकॉप्‍टर को एक नॉटिकल मील उड़ने के लिए पाकिस्‍तान की मुद्रा में करीब 16,000 रुपए और भारत की मुद्रा में 9,200 रुपए की जरूरत होती है। बनी गाला से पीएम के ऑफिस की दूरी मुश्किल से 15 किलोमीटर है। इतनी दूरी यानी आठ नॉटिकल मील और अगर इसे जोड़ा जाए तो इमरान हेलीकॉप्‍टर से जो सफर तय करते हैं उसकी कीमत पाकिस्‍तानी रुपयों में 1,28,000 जाकर बैठती है। वहीं इसकी पार्किंग के लिए 200,000 से 300,000 रुपए का खर्च आता है।